Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisrael püüab leevendada pingeid USAga,
kuna Netanyahu ja Bideni valitsused
ei leia ühist keelt tegevuspõhimõtete küsimustes.
Üle 90 terroristi surmatud ja 600 terrorismis kahtlustatut vahistatud -
Iisraeli Kaitsevägi jätkab tegevust Shifa haiglas Põhja-Gazas.
USA välisminister Antony Blinken
väljendab optimismi võimaliku läbimurde üle
pantvangide vabastamise leppeks Iisraeli ja islamistliku Hamasi vahel.
Iisrael pingutab, et leevendada pingeid USAga,
kuna Netanyahu ja Bideni valitsused
ei leia ühist keelt tegevuspõhimõtetes Gaza sektori kohta.
Pärast peaminister Benjamin Netanyahu ja president Joe Bideni
telefonivestlust sel nädalal
ja seejärel nende otsust pidada Washingtonis töörühmade vahel nõu
Jeruusalemma kavatsuste üle
laiendada võitlust Hamasist tulvil Rafah' linna
tegi Netanyahu salvestatud avalduse,
püüdes selgitada Iisraeli vankumatut seisukohta.
Iisraellased, annan ülevaate vestlusest USA president Joe Bideniga.
Alguses nõustusime, et Hamas tuleb kõrvaldada.
Ent pole saladus, et sõja jooksul on meil olnud erimeelsusi,
milline on parim viis selle sihi saavutamiseks.
Alguses ütlesin presidendile: on võimatu hävitada Hamas,
kui Iisraeli Kaitsevägi ei tungi Gazasse.
Viimasel vestlusel ütlesin talle:
täielik võit on võimatu, kui Kaitsevägi ei tungi Rafah'sse,
et hävitada Hamasi pataljonide riismed.
Tahan teile öelda, et olen juba kiitnud heaks Kaitseväe tegevusplaani,
ja peagi kinnitame ka plaani evakueerida elanikkond lahingualadelt.
President Biden, kelle tuge ma hindan,
soovis meile esitada omapoolsed ettepanekud humanitaarvallas
ja ka muudel teemadel.
Kordan: on aegu, mil oleme sõpradega ühel meelel, aga on ka aegu, mil pole.
Viimselt oleme alati teinud meie julgeolekuks hädavajalikku,
ja teeme seda seegi kord.
Veel rõhutas peaminister Netanyahu,
et sellal kui valmistutakse pealetungiks Rafah'le,
jätkab Iisraeli Kaitsevägi täie jõuga tegutsemist
islamistliku Hamasi vastu.
Rafah'sse tungimiseks valmistudes - ja see võtab veidi aega -
jätkame tegutsemist täie jõuga.
Jätkame tegevust Khan Yunis'es, Kesk-Gaza laagrites,
surmates ja vahistades Hamasi juhte, nagu äsja Shifa's,
ja hävitades sadu terroriste.
Nagu olen ikka ja jälle lubanud, oleme otsustunud saavutada täie võidu,
ja me saavutame selle.
On oluline märkida, et luurepõhiste lahingute jätkudes Gaza maakitsusel
tegutsevad Kaitseväe, Julgeolekuameti ja piiripolitsei eriväed
nii ööl kui päeval ka Läänekaldal Judea, Samaaria ja Jordani oru aladel
keskendudes Põhja-Samaaria piirkonnale.
Iisraeli Kaitseväe esinduse sõnul
on alates Hamasi jõhkrast rünnakust 7. oktoobril
vahistatud üle 3500 terrorismis kahtlustatu,
kellest üle 1500 on teadaolevalt sidemeis islamistliku Hamasiga
Judeas ja Samaarias.
Iisraeli kaitseminister Yoav Gallant väisas piiripolitsei eriüksust YAMAS,
mis on üks juhtivamaid vägesid terrorismivastases tegevuses
Judeas ja Samaarias.
Olen lõpetamas visiiti YAMASi üksusesse,
mis tegutseb päeval ja ööl kogu Judeas ja Samaarias
kõige tundlikumais paigus ning jõuab iga terroristini.
Tunnen sügavaimat austust üksuse võimete vastu.
YAMASi eriväelased muudavad kohad, mida terroristid peavad ohutuimaiks,
neile surmalõksudeks.
Nad piiravad nad sisse, ja kohe muutub terroristide silmis pelgupaik
hoopis lõksuks, milles terroristid surevad või alistuvad.
Jeruusalemma esikaitseametnik ütles veel, et edukas võitlus terrori vastu
kogu Judeas ja Samaarias sarnaneb ilmselt edukate operatsioonidega,
mida teostab merekomando Shayetet 13,
mis koos 401. brigaadiga teostas ootamatu täppisrünnaku
Hamasi taasrajatud tegevuskeskusele Shifa haiglas Põhja-Gazas.
Siin Judeas ja Samaarias nähtu toimub ka Gazas.
Öösel toimus see Shifa's, kus tehti sarnaseid operatsioone.
Paik, mida terroristid pidasid turvasadamaks,
muutus nende jaoks surmalõksuks Shifa lähistel.
Seda tehes astusime veel ühe sammu Hamasi lammutamise protsessis -
veel üks tellis, veel üks löök.
See jätkub, kuni kõrvaldame Hamasi ühingu ja kõik, mida see esindab.
Hamasi sõjaväel ei saa olema sõjalist valitsust ega võimekusi Gaza sektoris.
Kui kaua see ei võtaks, me kõrvaldame selle kurjuse.
Operatsioon Shifa haiglas Põhja-Gazas käivitati pärast seda,
kui islamistlik Hamas ja Iraani käsilane Palestiina Islamidžihaad
naasid sesse meditsiiniasutusse ja rajasid sinna juhtimiskeskuse,
üritades uusi operatsioone Iisraeli Kaitseväe vastu kogu Põhja-Gazas.
Ent Shifa haiglat väisates märkis Kaitseväe peastaabiülem Herzi Halevi,
et üllatusrünnakus haiglas peituvaile terroristidele oli suuri kordaminekuid.
Jutt on ootamatuist petterünnakuist alates selle tee algusest.
Nende meetodite kasutamine selle (operatsiooni) ajal
on ehk siiani parim näide: meie ootamatu saabumine kohta,
kuhu Hamas on naasnud, muutnud selle oma tegevuskeskuseks,
juhtimiskeskuseks, kust ta püüdis tegutseda ja valitseda Põhja-Gazat.
Siis aga ootamatu saabumine, paar minutit, hea piiramine,
sõdurite sisenemine, ja lahing haigla alal,
kus on personal, patsiendid ja arstid, kõik see;
tulevahetus, milles kõrvaldati umbes 20 terroristi sissetungi käigus.
Võitlus ja missiooni täitmine esimeses etapis oli tõesti kõrgel tasemel.
On oluline rõhutada, et sellal kui Kaitsevägi surmas üle 90 terroristi
ja vahistas üle 600 terrorismis kahtlustatu
alates terrorist nakatunud Shifa haigla operatsiooni algusest,
toonitas Kaitseväe kõneisik kontradmiral Daniel Hagari,
et ükski haigla töötaja, patsient ega arst viga ei saanud.
Sel alal - paljud Hamasi terroristid ja juhid varjasid end ses haiglas,
ja ka Islamidžihaadi rühm varjas end ses haiglas.
Kui haiglase sisenesime,
leidsime, et terroristid sõdivad me vastu siin, ses paigas.
Seni oleme vahistanud üle 250 Hamasi ja Islamidžihaadi terroristi,
kelle isiku tuvastasime.
Uurime veel 350 inimest, keda kahtlustame seotuses terrorismiga.
Seni pole viga saanud ükski elanik, arst, meedik, vaid ainult terroristid.
Kuna sõjaline operatsioon Shifa's veel käib,
sest suur hulk terroriste barrikadeerus haigla opisaalides,
kutsus admiral Hagari terroriste viivitamatult alla andma.
Hamas püüdis uuesti võtta võimu
Shifa haiglas, et teha sellest kõikide terroritegude keskus Põhja-Gazas.
Kutsume Hamasi terroriste alistuma.
Kutsume alistuma, ja räägime araabia keeles siinsete valjuhääldite kaudu,
ent nad peidavad end endiselt ses hoones, intensiivravis,
kasutades ära patsiente ja meedikuid.
Ringleb optimistlikke teateid võimalikust pantvangileppest,
kui Iisrael teeks terve rea järeleandmisi.
Kuna Kaitseväe viimaste päevade sõjalised edusammud on suured,
märkis USA välisminister Antony Blinken,
kes külastas eraldi Saudi Araabia Kuningriiki ja Egiptust,
et kõnelustel on saavutatud edu ja et seisukohad pikkamisi lähenevad.
Ehkki Washingtoni esidiplomaat väitis veel, et lepe on vägagi võimalik,
püüdis Hamas jahutada ta optimistlikku avaldust,
kinnitades, et Iisrael lükkas tagasi Hamasi viimase ettepaneku -
tahtmata sel teemal pikemalt peatuda.
Teisipäeval, 19. märtsil teatasid me vennad vahendajad meile
okupantide seisukohast ettepaneku suhtes,
mis esitati teisipäeva, 14. märtsi õhtul.
Okupantide vastus oli üldiselt negatiivne
ega vasta meie rahva ega vastupanuvõitlejate nõudmistele.
Tuleb märkida, et erinevalt islamistlikust Hamasist,
millel on ilmselt raskusi tõe ja valede eristamisega,
möönis Iisraeli kõrgem ametnik TV7le, et edu on tõepoolest saavutatud.
Tänan vaatamast TV7 Iisraeli Uudiseid!
On oluline rõhutada,
et TV7 Israel on annetuspõhine mittetulundusteenistus
ning kõik me saated on saadaval tasuta.
Kui siis me päevauudised on teile õnnistuseks,
oleksime teile väga tänulikud annetuse eest,
mille saate teha me võrgulehel www.tv7israelnews.com.
Palun paluge ka, nagu ikka, rahu Jeruusalemmale ja päästet Iisraelile!
Olen Jonathan Hessen. Soovin õnnistud õhtut!
Kui Jumal lubab, näeme jälle me järgnevais TV7 uudistes!
Seniks šalom Jeruusalemmast!
Tõlge: Sulev Kivastik